माड्यूलर ऑपरेशन से टूटी हड्डियों को सफलता से जोड़ा
बीजापुर| जिला अस्पताल के कायाकल्प और आधुनिक सुविधाओं के विस्तार के बाद एक और सफलता जुड़ गई जब दुर्घटना में बाएं पैर की दोनों हड्डियां टूट जाने (लगभग चूरा हो चुकी) के कारण असहाय हो चुके जयलाल को नई जिंदगी मिली। अस्पताल में स्थापित नये माड्यूलर ऑपरेशन थियेटर में सिविल सर्जन डॉ. टीआर कंवर ने जयलाल के टूटी हड्डियों को जोड़कर उसे नया जीवनदान दिया। डॉ. भंवर लाल शर्मा ने बताया कि जिले में हड्डी का यह पहला ऑपरेशन था जो सफल रहा। यह ऑपरेशन बिना सी-आर्म मशीन के संभव नहीं था।
बीजापुर निवासी जयलाल साहू के गौरवपथ मार्ग में मोटर साइकिल चलाने के दौरान दुर्घटनाग्रस्त होने से बाएं पैर की दोनो हड्डियां टूट गई थी जिसके कारण वह चलने फिरने में असमर्थ था। जिला चिकित्सालय में संभाग की पहली सी-आर्म मशीन माड्यूलर आपरेशन थियेटर स्थापित होने से स्थानीय चिकित्सकों ने जयलाल का ऑपरेशन कर इलाज करने का बीड़ा उठाया जिसमें सिविल सर्जन डॉ. कंवर, एनेस्थिेटिक डॉ. मित्तल व डॉ. भंवर शर्मा शामिल थे। जिला चिकित्सालय में जयलाल के बाएं पैर की दोनों हड्डियों को एक्सटर्नल फिक्सेटेयर लगाकर जोड़ा गया।
बीजापुर. जिला अस्पताल में आपरेशन के बाद डाॅक्टर व अन्य स्टाफ।
hin_Deva hin_Deva hin_Deva awa_Deva